Haris Seferović

Haris Seferović (sündinud 22. veebruaril 1992 Sursees) on Šveitsi jalgpallur, kes mängib ründajana Türgi kõrgliigaklubis Galatasaray ja Šveitsi jalgpallikoondises.

2013–14 mängis ta Hispaania kõrgliigaklubis Real Sociedad. 2014. aasta augustis sõlmis Seferović Saksamaa kõrgliiga klubiga Eintracht Frankfurt kolmeaastase lepingu. Alates 2017. aastast mängis ta Benficas. Hooajal 2018–2019 tuli ta Benficaga Portugali meistriks. Samal hooajal lõi ta liigas 23 väravat, millega oli liiga suurim väravakütt.

Tema vanemad on Bosnia ja Hertsegoviina päritolu.

 Koondisekarjäär 
2009. aastal tuli ta alla 17-aastaste maailmameistrivõistlustel Nigeerias Šveitsi noortekoondise koosseisus maailmameistriks. Seferović lõi kokku viis väravat, sealhulgas finaalis värava Nigeeria vastu.

Debüüdi Šveitsi rahvuskoondises tegi Seferović 6. veebruaril 2013 sõprusmängus Kreeka vastu. Esimese värava lõi ta Šveitsi rahvuskoondises 8. juunil 2013 MM-i valikmängus Küprose vastu.

2014. aasta maailmameistrivõistlustel lõi ta esimeses alagrupimängus 15. juunil värava Ecuadori vastu mängu kolmandal lisaminutil ja aitas sellega Šveitsi võidule."Switzerland 2–1 Ecuador". BBC Sport. 15.6.2014. Vaadatud 23.6.2017

2021. aasta Euroopa meistrivõistluste viimases alagrupimängus lõi ta värava Türgi vastu ja kaheksandikfinaalis kaks väravat Prantsusmaa vastu.

Ta kuulus Šveitsi koondisse ka 2016. aasta Euroopa meistrivõistlustel ja 2022. aasta maailmameistrivõistlustel.

 Saavutused 
Eintracht Frankfurt
DFB-Pokal: Teine koht 2016–17
Benfica
Primeira Liga: 2018–2019
Supertaça Cândido de Oliveira: 2017, 2019

 Viited 

 Välislingid 

Kategooria:Šveitsi jalgpallurid
Kategooria:ACF Fiorentina mängijad
Kategooria:Real Sociedadi mängijad
Kategooria:Frankfurdi Eintrachti jalgpallurid‎
Kategooria:Lissaboni Benfica jalgpallurid
Kategooria:Galatasaray SK mängijad
Kategooria:Serie A mängijad
Kategooria:La Liga mängijad
Kategooria:Bundesliga mängijad
Kategooria:Primeira Liga mängijad
Kategooria:Sündinud 1992